অরুণাচল প্রদেশে উদ্বেগজনকভাবে গলে যাচ্ছে হিমবাহ!

ওয়েব ডেস্ক : বাড়ছে গরম। তার জেরে অরুণাচল প্রদেশে (Arunnachal Pradesh) উদ্বেগজনকভাবে গলে যাচ্ছে হিমবাহ (Glaciers)। বিজ্ঞানীরা জানাচ্ছেন, গত এক বছরে প্রায় ১.৫ মিটার হিমবাহ গলে গিয়েছে। এর ফলে ভবিষ্যতে বড় ধরণের প্রাকৃতিক বিপর্যয় ঘটতে পারে আশঙ্কা করছেন তাঁরা। ইতিমধ্যে অরুণাচলের বেশ কিছু জায়গায় বিশেষ সতর্কতা জারি করা হয়েছে।

সেন্টার ফর আর্থ সায়েন্স অ্যান্ড হিমালয়ান স্টাডিজের গবেষকরা ওয়াংয়ের গোরিচেন পর্বতমালার খাঙ্গরি হিমবাহের উপর পর্যবেক্ষণ চালাচ্ছেন। ২০১৬ থেকে ২০২৫ সাল পর্যন্ত বেশ কিছু উপগ্রহ চিত্র বিশ্লেষণ করে দেখেছেন,ম্যাগো চু অববাহিকার হিমবাহগুলো ক্রমশ পিছিয়ে যাচ্ছে। এর ফলে হিমবাহ থেকে গলে যাওয়া বরফের কারণে হ্রদগুলির (Lakes) আয়োতন অনেকটাই বৃদ্ধি পাচ্ছে। এর বলে বড় ধরণের বিপর্যয়ের আশঙ্কা করা হচ্ছে।

আরও খবর : ৫০০ কোটি দাবি করে বিচারককে হুমকি চিঠি মধ্যপ্রদেশে

বিশেষজ্ঞরা পূর্বাভাস দিচ্ছেন, এই হ্রদগুলির কারণে নদীগুলির জল ভবিষ্যতে অনেকটাই বেড়ে যেতে পারে। যার ফলে বন্যার মতো পরিস্থিতি হতে পারে। ২০২৩ সালের অক্টোবরে সিকিমে (Sikkim) ভয়াবহ হিমবাহ ধসের কারণে দক্ষিণ লোনাক হ্রদে বড় ধরনের বন্যা হয়েছিল। সেই ঘটনায় অনেকে প্রাণ হারিয়েছিলেন। এর পাশাপাশি অর্থনৈতিক ক্ষতিও হয়েছিল। বর্তমানে গোরিচেন পর্বতশ্রেণির কাছে অবস্থিত ‘রানি হ্রদ’-এর আশেপাশে একই ধরনের বিপর্যয়ের সম্ভাবনা দেখা দিয়েছে। এর ফলে ভবিষ্যতে ভয়াবহ পরিস্থিতি ভবিষ্যতে তৈরি হতে পারে। গবেষকরা জলবায়ু পরিবর্তনকেই এই হিমবাহ গলনের মূল কারণ হিসেবে চিহ্নিত করেছেন।

সম্প্রতি সেন্ট্রাল ওয়াটার কমিশনের রিপোর্টে বলা হয়েছে, ভারতে প্রায় ৪০০টির বেশি হিমবাহ থেকে তৈরি হ্রদের জলস্তর বিপজ্জনকভাবে বৃদ্ধি পেয়েছে। এর মধ্যে ১৯৭টি হ্রদ রয়েছে অরুণাচল প্রদেশ (Arunnachal Pradesh)। লাদাখে রয়েছে ১২০টি হ্রদ। জম্মু ও কাশ্মীরে ৫৭, সিকিমে ৪৭, হিমাচল প্রদেশে ৬টি ও উত্তরাখণ্ডে ৫টি হ্রদ রয়েছে। বিশেষজ্ঞদের অনুমান, হিমবাহ গলে যাওয়া ও হ্রদগুলির কারণে ভবিষ্যতে ভয়াবহ বিপর্যয় ডেকে আনতে পারে।

দেখুন অন্য খবর :